Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 831/11/8803	Košice II, 19.4.2012
EEČ : 2-64-106-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: robotník
Skutková veta:
	V trestnej veci vedenej pre prečin zanedbanie povinnej výživy podľa § 207 ods. 1 Trestného zákona, ktorého sa mal dopustiť obvinený XXXXX na tom skutkovom základe, že v Košiciach a inde si neplní vyživovaciu povinnosť k svojej dcére XXXXX XXXXX, aj ked bol rozsudkom Okresného súdu XXXXX, sp. zn. XXXXX zaviazaný prispievať na jej výživu sumou 24,50 EUR mesačne,túto si však úmyselne neplní a tak dlhuje za obdobie od marca 2011 doteraz k rukám matky XXXXX sumu vo výške 269,50 EUR
Právna veta:
lebo zanikla trestnosť činu
Odôvodnenie:
	Uznesením povereného príslušníka PZ OOPZ KE-KVP,sp. zn. XXXXX zo dňa 05.12.2011 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok ako je uvedený vo výroku tohto uznesenia.
	Po ukončení vyšetrovania predložil poverený príslušník PZ spis s návrhom na zastavenie trestného stíhania, pretože obvinený dodatočne splnil svoju povinnosť a jeho konania nemalo trvalo nepriaznivé následky na oprávnené osoby.
	Preskúmaním predloženého spisového materiálu som zistila, že zanikla trestnosť činu. Z materiálov zaslaných súdnym exekútorom XXXXX z Exekútorského úradu XXXXX,vyplynulo, že obvinený si svoju vyživovaciu povinnosť neplnil až od mesiaca júl 2011 do súčasnosti, nakoľko exekútorský úrad obvinenému vykonával zrážky z platu, o čom bola zaslaná správa z exekútorského úradu, pričom posledná zrážka bola vykonaná dňa 27.01.202 vo výške 40,-EUR. Nakoľko obvinený XXXXX zaslal formou poštovej poukážky finančnú čiastku vo výške 98,- EUR a 58,- EUR, o čom predložil osobne originály šekových poukážok si svoju vyživovaciu povinnosť dodatočne splnil. Na základe uvedeného bola predvolaná na výsluch XXXXX, nar. XXXXX avšak táto sa na prerdvolanie nedostavila.Povereným príslušníkom bola dňa 20.02.2012 a 22.02.2012 vykonaná previerka v mieste trvalého bydliska, pričom matka p.Balogovej uviedla, že jej dcéra po tom ako obdržala peniaze, odišla z domu na jej neznáme miesto a adresu jej neuviedla.
	Z jej výpovede nevyplývajú také skutočnosti, ktoré by poukazovali , že konaním obvineného boli spôsobené trvalo nepriaznivé následky.
	Podľa §86 písm. a/. Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 , ak trestný čin nemal trvalo nepriaznivé následky.
	Vzhľadom na vyššie uvedené som rozhodla tak , ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka